Уредба о проширењу прописа који важе за Бановину Хрватску на остале бановине (1939)
На предлог министра унутрашњих послова, а по саслушању Министарског савета, на основу члана 116 Устава, прописују уредбу о проширењу прописа на Бановину Хрватску на остале бановине:

Прописи уредбе о бановини Хрватској од 26 августа 1939 године могу се Краљевим указом проширити на остале бановине.

Том приликом могу се бановине спајати као што се уопште њихов територијални обим може мењати.

Ова уредба добија обавезну снагу даном обнародовања у Службеним Новинама.

26 августа 1939 године 
Брдо

ПАВЛЕ, с.р. 
Др. СТАНКОВИЋ, с.р. 
Др. ПЕРОВИЋ, с.р.

Претседник Министарског савета 
ДРАГИША Ј. ЦВЕТКОВИЋ

(Следују потписи осталих министара).

Види још 

 Уредба о Бановини Хрватској (1939)

Извори 

 Политика бр. 11.220 од недеље 27. августа 1939, страна 2

Уредбе Краљевине Југославије
Хрватска